Junie | 2011 | Leon von Moltke se blog
Archive for Junie, 2011
Posted in Uncategorized on 30/06/2011| 6 Comments »
Die man in die blou woud
Posted in Uncategorized on 29/06/2011| 5 Comments »
Die man wat in die blou woud stap stap alleen tussen die groot bome deur. Hy plak nie sy hart op sy status nie, hy druk sy musiek net dieper in sy ore in. Elke jaar aan die einde van die winter vat hy die pad iewers heen waar dit stil en alleen – baie alleen – is. Die res van die tyd stap die man maar net deur die blou woud en trap blou spore wat niemand sien nie.
Gestrop aan die lewe
Posted in Uncategorized on 28/06/2011| 11 Comments »
Hang my op aan jou woorde, aan jou bruin hande wat grys sement in aanbidding laat droogword. Hang my uit in die kleur van duisende glaskristalle teen jou muur, in die botteloë van jou kameelperde en kameeluile. Hang my, maar laat my nog lewe in koue beton op 'n rypende wintersmôre met die wind wat die sinkdak laat klap. Kompasberg weerkaats stil in die vuil spruitjie met die stemme ruiend in die kroeg waar nog 'n kruis se geld uitgedrink word. Drink my in die blink water van die leivoor, in die brand van bytsoda, die ogiesdraad voor die budgies. Haak my nek vas agter my gladgekamde hare, keer dat ek uitmekaar brokkel in die stowwerige warmte, laat my sterf en voortleef in 'n storie van twee wêrelde verwyder inmekaargevleg.
Posted in Uncategorized on 27/06/2011| 6 Comments »
Ek probeer regtig begrip hê vir die reuse slaggat wat skuins voor my huis is en nou al van November laasjaar so lê (iemand het nou die dag die oranje kegel omgery, so dié is nie eers meer daar om mense te waarsku nie), siende dat dit nou maar net 'n ou straatjie is waar redelik min mense ry. Maar hoe dan dat die grootpad tussen Gabarone en Johannesburg in 'n toestand is dat geen regdenkende mens in die nag op die pad sal ry nie? Hoe werk dit dat daar geen tolpaaie in Namibië of Botswana is nie en hulle paaie deurgaans in 'n beter toestand is as hier?
Missing pad naby Koster
Amper somer in Chinchon
Posted in Uncategorized on 24/06/2011| 1 Comment »
Klipklop weerklink voetstappe teen die stokou mure, met tekkietone wat voel voel oor die pad se klippies. Omtrent niemand ry in die strate nie, dis hopeloos te moeilik en omslagtig. Die son is al vuurwarm.
Dis tyd vir 'n koue bier.
Posted in Uncategorized on 23/06/2011| 7 Comments »
Flambojantboom in Grootfontein
Ons het ure in die flambojantbome in ons en ons bure se tuin rondgeklim en Tarzan gespeel, die peule vir swaarde gebruik en oopgebreek om die pitte uit te haal, of die nog-toe blommetjies oop te skil en diertjies daarmee te maak.
Dit laat my dink aan die grappie van Jannie wat boom klim en toe besef hy kannie weer afkom nie.
Hy roep: "Mamma!"
Maar sy ma is besig om RSG te luister in die huis en hoor niks nie.
Einde ten laaste besluit hy om maar te begin bid.
"Vader in die hemel, kan U my asseblief uit hierdie groot boom verlos. Ek belowe ek sal baie soet wees vir die hele dag. Uit genade alleen. A…
O ja, maar moet asseblief nie vir Jesus stuur nie, want hierdie is nie kinderspeletjies nie. Amen."
Posted in Uncategorized on 22/06/2011| 6 Comments »
Een van die dae gaan die mossies my soggens wakker maak, dan begin ganse wat by die meer slaap wakker word, dan die minah's wat in die boom om die draai bly, dan die luidrugtige hadeda's, dan die vinkies en ander voëltjies. Die son gaan skyn as ek werk toe ry en ek sal ook my sonbril aanhê as ek terugry daarvandaan.